
Հայաստանի Հանրապետության կառավարությունը Ազգային ժողովին առաջարկում է Հայաստանի Հանրապետության Ազգային ժողովի 2026 թվականի նոյեմբերի 12-ին գումարել Ազգային ժողովի արտահերթ նիստ:
Արտահերթ նիստի օրակարգում ներառվել է մեկ նախագիծ՝ ««Բաժնետիրական ընկերությունների մասին» օրենքում լրացումներ կատարելու մասին», «Հայաստանի Հանրապետության քաղաքացիական օրենսգրքում լրացում կատարելու մասին», ««Գնումների մասին» օրենքում լրացում կատարելու մասին», ««Տնտեսական մրցակցության և սպառողների շահերի պաշտպանության մասին» օրենքում լրացում կատարելու մասին», ««Պետություն-մասնավոր գործընկերության մասին» օրենքում լրացում կատարելու մասին», ««Սնանկության մասին» օրենքում լրացում կատարելու մասին» և «Հայաստանի Հանրապետության սնանկության օրենսգրքում լրացում կատարելու մասին» Հայաստանի Հանրապետության օրենքների նախագծերի փաթեթը:
Նախագծերի փաթեթով նախատեսվում է ստեղծել ընդհանուր և մշտապես գործող օրենսդրական մեխանիզմ, որը կկիրառվի Հայաստանի Հանրապետության վավերացրած միջազգային պայմանագրերի հիման վրա և դրանց իրագործման նպատակով ստեղծվող բոլոր ընկերությունների նկատմամբ՝ պետության՝ 25 և ավելի տոկոս մասնակցության պայմաններում:
[bookmark: _GoBack]Ազգային ժողովի արտահերթ նիստ գումարելու անհրաժեշտությունը պայմանավորված է այն հանգամանքով, որ 28.10.2026 թվականին Ազգային ժողովն ընդունել է «Հայաստանի Հանրապետության և Ամերիկայի Միացյալ Նահանգների միջև «Թրամփի ուղի՝ հանուն միջազգային խաղաղության և բարգավաճման» նախագծի (ԹՐԻՓՓ) վերաբերյալ ռազմավարական համագործակցության մասին շրջանակային համաձայնագիրը վավերացնելու մասին» օրենքը, ինչով պայմանավորված մեկնարկելու են նախագծի իրականացման համար նախատեսված ընկերության հիմնադրման աշխատանքները: Այնուամենայնիվ, այս աշխատանքները շրջանակային համաձայնագրի համապատասխան իրականացնելու համար անհրաժեշտ է նաև «Բաժնետիրական ընկերությունների մասին» օրենքի և հարակից օրենքների փոփոխությունների ընդունումը: Այս փոփոխությունները իրավական առումով կապահովեն գործընթացի իրականացումը, կազմակերպության հիմնումը սահուն և կարճ ժամկետներում, ինչը նաև թույլ կտա առաջ մղել ԹՐԻՓՓ-ի կյաքի կոչումը: 
Ազգային ժողովի որոշման նախագծով առաջարկվում է Ազգային ժողովի արտահերթ նիստի օրակարգային հարցի երկրորդ ընթերցմամբ քննարկումը կազմակերպել առաջին ընթերցմամբ ընդունումից հետո՝ 24 ժամվա ընթացքում:




